Alueiden komitean lausunto aiheesta "Ehdotus Euroopan parlamentin ja neuvoston direktiiviksi tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annetun neuvoston direktiivin 96/53/EY muuttamisesta"



Virallinen lehti nro C 144 , 16/05/2001 s. 0015 - 0016



Alueiden komitean lausunto aiheesta "Ehdotus Euroopan parlamentin ja neuvoston direktiiviksi tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annetun neuvoston direktiivin 96/53/EY muuttamisesta" (2001/C 144/05) ALUEIDEN KOMITEA, joka ottaa huomioon Euroopan parlamentin ja neuvoston direktiivin tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annetun direktiivin 96/53/EY muuttamisesta (KOM(2000) 137 lopullinen - 2000/0060 COD), ottaa huomioon Eurooppa-neuvoston 8. toukokuuta 2000 Euroopan yhteisön perustamissopimuksen 265 artiklan ensimmäisen kohdan ja 71 artiklan nojalla tekemän päätöksen pyytää asiasta komitean lausunto, ottaa huomioon alueiden komitean puheenjohtajan 23. kesäkuuta 2000 tekemän päätöksen antaa lausunnon laatiminen valiokunta 3:n "Euroopan laajuiset verkot, liikenne, tietoyhteiskunta" tehtäväksi, ottaa huomioon valiokunta 3:n 8. marraskuuta 2000 hyväksymän lausuntoluonnoksen (CdR 259/2000 rev. 1) (esittelijä: West Sussexin kreivikunnanvaltuutettu James Walsh, UK, ELDR), hyväksyi 13. ja 14. joulukuuta 2000 pitämässään 36. täysistunnossa (joulukuun 13. päivän kokouksessa) yksimielisesti seuraavan lausunnon. Alueiden komitea 1. kehottaa komissiota ottamaan huomioon ehdotetun direktiivimuutoksen täytäntöönpanon ja noudattamisen valvonnan vaikutukset alue- ja paikallisyhteisöihin ja tää, että direktiivin voimaansaattamiseksi jäsenvaltioille varataan aikaa 31.12.2015 asti. 2. huomauttaa, että kaikki paikallisyhteisöt eivät pysty rajoittamaan liian pitkien ajoneuvojen liikennöintiä eivätkä valvomaan tällaisia rajoituksia. 3. on tyytyväinen komission ehdotukseen nostaa kolmiakselisten linja-autojen enimmäispituus 15 metriin. Lisäksi komitea toivoo, että kaksiakselisten linja-autojen enimmäispituudeksi sallitaan jo monessa maassa käytössä oleva 13,50 metriä. 4. on tyytyväinen linja-autojen pituutta koskevien sääntöjen yhdenmukaistamisesta saataviin tärkeimpiin etuihin; yhdenmukaistamisen odotetaan lisäävän kilpailua sekä linja-autoliikenteessä että linja-autojen valmistuksessa ja poistavan siten kabotaasiliikenteen kansalliset esteet. 5. toteaa, että 15-metrisillä linja-autoilla voidaan pitkillä ja ruuhkaisilla reiteillä vähentää tarvittavaa bussimäärää ja näin saada aikaan myönteisiä ympäristövaikutuksia ja taloudellisempaa liikennöintiä. Lyhyillä kaupunkikeskustojen matkoilla vaikutukset ovat vähäisemmät. 6. huomauttaa, että 15-metrisiin busseihin vaaditaan toinen ovi vähentämään lastausaikaa ja lisäämään matkustajien mukavuutta. Turvallinen poistuminen toisesta ovesta on kuitenkin ongelmallista, sillä pitkää linja-autoa on vaikea pysäyttää lähelle pysäkin reunaa ja sen suuntaisesti. Lisäksi kaikkia pysäkkejä ei voida tehdä riittävän pitkiksi, jotta ne täyttäisivät vammaisten ja liikuntarajoitteisten käyttövaatimukset. 7. huomauttaa, että eräillä suurten kaupunkien, keskikokoisten vanhojen kaupunkien ja pienten kylien reiteillä 15-metristen linja-autojen käyttö aiheuttaa ongelmia joillekin matkustajille ja saattaa lisätä liikenteen ruuhkautumista, koska linja-autoja on hankala käsitellä ahtaissa paikoissa. 8. muistuttaa, että hyvin monilla silloilla on painorajoituksia, joten 15-metriset linja-autot eivät voi ajaa kyseisillä tieosuuksilla. 9. muistuttaa, että linja-autopysäkkien levennysten ja moottoriteiden varsilla olevien linja-autojen pysäköintipaikkojen nykyiset pituudet sekä liikenneympyröiden ja vuoristoteiden vähimmäissäteet ovat monissa tapauksissa riittämättömiä. Kyseisten linja-autopysäkkien levennysten, linja-autojen pysäköintipaikkojen, liikenneympyröiden ja vuoristoteiden muuttaminen pitkille linja-autoille soveltuviksi olisi etenkin taajamissa tilanpuutteen vuoksi vaikeaa tai mahdotonta. Bryssel 13. joulukuuta 2000. Alueiden komitean puheenjohtaja Jos Chabert